stanford-oval/wikipedia huggingface dataset:
Mies ja alaston ase 2½

| Mies ja alaston ase 2 ½> The Naked Gun 2½: The Smell of Fear |
| --- | --- |
 Elokuvan kansi
Ohjaaja:  David Zucker
Käsikirjoittaja:  Jim Abrahams (televisiosarja) David Zucker Jerry Zucker Pat Proft
Tuottaja:  Robert K. Weiss
Säveltäjä:  Ira Newborn
Kuvaaja:  Robert M. Stevens
Leikkaaja:  Christopher Greenbury
Pääosat:  Leslie Nielsen Priscilla Presley George Kennedy O.J. Simpson
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  UIP-Dunafilm Netflix
Ensi-ilta:   28. kesäkuuta 1991   19. heinäkuuta 1991
Kesto:  85 min
Alkuperäiskieli:  englanti
Edeltäjä:  Mies ja alaston ase
Seuraaja:  Mies ja alaston ase 33 1/3 – Viimeinen solvaus
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Mies ja alaston ase 2 ½ (engl. The Naked Gun 2½: The Smell of Fear) on vuonna 1991 ensi-iltansa saanut komediaelokuva, jonka pääosassa nähdään Leslie Nielsen.
Mies ja alaston ase 2½ on Mies ja alaston ase -elokuvasarjan toinen osa, jonka aiempi osa on Mies ja alaston ase ja seuraava Mies ja alaston ase 33 1/3 – Viimeinen solvaus.
Elokuvassa näyttelevillä Zsa Zsa Gaborilla ja Mel Tormélla ei ole erillistä roolia.
Elokuvan tunnuslause on "Frank Drebin is back. Just accept it." (suom. Frank Drebin on palannut. Hyväksy se.)
Tarina

Elokuva alkaa Valkoisessa talossa pidettävällä kokouksella, jossa on määrä kehittää maan energiapolitiikkaa. Jo ennen kokouksen alkua Frank hölmöilee, minkä vuoksi Barbara Bush joutuu kärsimään. Kokoukseen osallistuvat erilaisten energia-alojen edustajat: öljyä edustaa "YÖK", hiiltä "HYI", atomivoimaa "PAM". Presidentti George H. W. Bush kuitenkin ilmoittaa antavansa energiapolitiikan laadittavaksi aurinkoenergiaa edustavan tohtori Albert S. Meinheimerin vastuulle.
Muut energia-alat yrittävät murhata Meinheimerin pommilla liikemies Quentin Hapsburgin avustuksella. Pommi räjähtää, mutta Meinheimer ja Frankista väliaikaisesti eronnut Jane selviävät vahingoitta.
Elokuvan aikana Frank sählää tapansa mukaan ja yrittää samalla paikata välejään Janeen. He rakastuvatkin uudelleen.
Lopussa Hapsburg aikoo räjäyttää uusiutuvasta energiasta luennoivan Meinheimerin ydinpommilla. Frankin kiristäessä ikkunasta riippuvalta Hapsburgilta peruutuskoodia Ed Hocken epähuomiossa luulee Frankin yrittävän pudottaa Hapsburgin, ja Hocken pudottaa Quentinin. Kun Frank ja Jane yrittävät saada pommin pois päältä, Ed ja Nordberg evakuoivat rakennusta ihmisistä. Sekuntien käydessä vähiin Frank yrittää saada Janen suojaan, mutta kompastuukin virtajohtoon ja vetää sen seinästä irti, jolloin pommi sammuu.
Presidentti tarjoaa kiitospuheessaan Frankille "virkaa, jossa ollaan pitkiä ja vaarallisia päiviä maan pohjasakan keskellä". Frank kysyy, haluaako tämä hänet hallitukseen, mutta presidentti tarkoittaa uuden poliisiosaston johtajuutta. Elokuva päättyy presidentin, rouva Bushin, Frankin ja Janen siirtymiseen parvekkeelle kuvattavaksi. Frank vahingossa tönäisee kääntyessään rouva Bushin parvekkeelta roikkumaan ja repäisee samalla hameen tämän yltä.
Rooleissa

| 0 | 1 | 2 |
| --- | --- | --- |
|  Leslie Nielsen   | … |  Lt. Frank Drebin   |
|  Priscilla Presley   | … |  Jane Spencer   |
|  George Kennedy   | … |  Captain Ed Hocken   |
|  O.J. Simpson   | … |  Nordberg   |
|  Robert Goulet   | … |  Quentin Hapsburg   |
|  Richard Griffiths   | … |  Dr. Albert S. Meinheimer / Earl Hacker   |
|  Jacqueline Brookes   | … |  Commissioner Anabell Brumford   |
|  Anthony James   | … |  Hector Savage   |
|  Lloyd Bochner   | … |  Terence Baggett   |
|  Tim O'Connor   | … |  Donald Fenswick   |
|  Peter Mark Richman   | … |  Arthur Dunwell   |
|  Ed Williams   | … |  Ted Olsen   |
|  John Roarke   | … |  Presidentti George H. W. Bush   |
Aiheesta muualla

Mies ja alaston ase 2½ Internet Movie Databasessa (englanniksi)
Muikkuhyvä

Muikkuhyvä on suomalainen perinneruokapiirakka, jota on perinteisesti valmistettu Itä-Suomessa. Muikkuhyvä on valmistettu esimerkiksi muikuista, sianlihasta, jälkiuunileivästä ja sipulista sekä mausteista ja vedestä. Valmistuksessa sianliha ruskistetaan, leipä kuutioidaan ja ruskistetaan sianlihan kanssa ja sipulit viipaloidaan. Ainekset ladotaan kerroksittain keraamiseen uunivuokaan. Vettä lisätään noin puoleen massan korkeudesta.
Moldovan tasavallan evankelisluterilainen kirkko

Moldovan tasavallan evankelisluterilainen kirkko (romaniaksi Евангелическо-лютеранская церковь в Республике Молдова) on pieni luterilainen kirkkokunta Moldovan tasavallassa. Pastori Vladimir Moser toimii kirkon esimiehenä.
Luterilaisen kirkon juuret Moldovassa ovat 1700-luvulla. Vuonna 1994 Natalia ja Vladimir Moser ottivat muutaman muun saksalaisen luterilaisen perheen kanssa vastaan kutsun jälleenrakentaa Moldovan luterilainen kirkko. Vuonna 1997 Vladimir Moser vihittiin papiksi ja asetettiin Tiraspolin seurakunnan saarnaajaksi. Moser perusti seurakuntia seuraaviin kaupunkeihin: Bender, Chișinău, Rîbnița ja Kamenka. Keväällä vuonna 1999 Moldovan evankelisluterilainen kirkko rekisteröitiin muodollisesti viranomaisten kanssa. Norsk Luthersk Lekmannsmisjon (NLL) aloitti lähetystyön Moldovassa syksyllä 1999 ja teki virallisen yhteistyösopimuksen Moldovan evankelisluterilainen kirkon kanssa. Lyhyen ajan kuluttua myös Nordisk Östmission (NÖ) aloitti lähetystyön Moldovan evankelisluterilaisen kirkon kanssa. NÖ:n taloudellisen tuen avulla on ollut mahdollista ostaa luterilainen keskus, auto ja autotalli kirkolle, välineet seurojen pitämiseen sekä liturgisia välineitä.
Aiheesta muualla

Viralliset kotisivut (venäjäksi)
NÖ nr 1 2006 (ruotsiksi), Moldovasta sivuilla 19-20, 52-53
Miiro Linjala

| Miiro Linjala> Henkilötiedot |
| --- | --- |
Syntynyt: 8. lokakuuta 2000 (ikä 24) Jyväskylä, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  175 cm
Paino:  82 kg
Seura
Seura:  KeuPa HT
Sarja:  Mestis
Pelinumero:  89
Pelaajaura
Pääsarjaura:  2018–
Aik. seurat:  Jukurit (SML) SaPKo (Mestis)
Miiro Linjala (s. 8. lokakuuta 2000 Jyväskylä) on suomalainen jääkiekkoilija, joka edustaa Mestis-joukkue KeuPa HT:tä. Hän on pelipaikaltaan keskushyökkääjä, mutta Linjala osaa pelata myös laidassa.
Ura

Linjala on JYPin kasvatti. Kaudella 2015–2016 hän voitti C-nuorten SM-karsinnoissa joukkueensa sisäisen pistepörssin ja jakoi sisäisen syöttöpörssin voiton Henri Nikkasen kanssa tehoilla 7+11=18.
Kaudeksi 2017–2018 Linjala siirtyi Mikkelin Jukurien A-nuoriin. Hän oli joukkueen kolmanneksi paras pistemies tehoilla 13+15=28. Vain 17-vuotias Linjala teki liigadebyyttinsä 17. helmikuuta 2018 vieraissa JYPiä vastaan. Hänet merkittiin joukkueen 13. hyökkääjäksi. Linjala sai ottelussa jääaikaa lopulta 2.16 minuuttia. Hän pelasi kauden aikana kaksi SM-liigaottelua. Kaksi seuraavaa kautta Linjala vietti pääosin Jukureiden A-nuorissa, eikä hän pelannut otteluakaan SM-liigassa.
Linjala oli kaudella 2020–2021 Jukurien U20-junioreiden kolmanneksi paras pistemies tehoilla 14+19=33. Hän pelasi kauden aikana kolme SM-liigaottelua ilman tehopisteitä.
Kaudeksi 2021–2022 Linjala siirtyi vuoden mittaisella sopimuksella Mestis-joukkue Savonlinnan Pallokerhoon. Hänet valittiin sarjan helmikuun kuukauden tulokkaaksi. Linjala oli kymmenellä osumallaan joukkueen kolmanneksi paras maalintekijä. Kaudeksi 2022–2023 hän siirtyi jatkamaan Mestis-pelejään vuoden mittaisella sopimuksella KeuPa HT:hen. Toukokuussa 2023 Linjala teki seuran kanssa vuoden mittaisen jatkosopimuksen.
Kaudella 2023–2024 Linjala oli KeuPan kolmanneksi paras pistemies tehoilla 11+17=28. Heinäkuussa 2024 hän teki seuran kanssa vuoden mittaisen jatkosopimuksen.
Pelityyli

KeuPa HT:n entisen päävalmentaja Sami Ryhäsen mukaan Linjala on kahden suunnan keskushyökkääjä, joka kykenee myös pisteiden tekoon. Ryhäsen mukaan hän pystyy pelaamaan sekä ylivoimaa että alivoimaa, mikä tekee Linjalasta erittäin monipuolisen pelaajan.
Muuta

| Mitalit> Maa:   Suomi.Miesten jääpallo.Alle 17-v. MM-kilpailut  | Mitalit> Maa:   Suomi.Miesten jääpallo.Alle 17-v. MM-kilpailut  | Mitalit> Maa:   Suomi.Miesten jääpallo.Alle 17-v. MM-kilpailut  | Maa:   Suomi> Miesten jääpallo. |
| --- | --- | --- | --- |
|  Pronssia | Suomi 2017 | jääpallo |  |
Linjala on pelannut myös jääpalloa Jyväskylän Seudun Palloseurassa, jossa hän voitti mm. P15-sarjan Suomenmestaruuden vuonna 2014 ja Nuorten Bandyliigan hopeaa vuonna 2017. Linjala pelasi myös alle 17-vuotiaiden MM-kilpailuissa vuonna 2017, jolloin hän voitti pronssia.
Mighty 44

| Mighty 44> Tiedot |
| --- | --- |
Kotipaikka:   Suomi
Laulukieli:  englanti
Jäsenet:  Rummy Nanji   Lil'p   Kristian Wahlström   Mauro   Tuukka Leino   Jay Em  
Infobox OKNimi-testi OK: 
Mighty 44 on suomalainen elektronista musiikkia soittava yhtye. Yhtyeen keulahahmona toimii laulusolisti ja MC Rummy Nanji alias Mr.B. Yhtyeen tuottaja on Jaakko Salovaara (alias JS16).
Kokoonpano

Rummy Nanji (Mr.B.) (laulu, MC)
Jet Lili (kosketinsoittimet ja koneet)
Kris eli Kristian Wahlström (kitara)
Mauro (rummut)
Tuukka Leino (basso)
Jay Em (Samplerit ja koneet)
Diskografia > Albumit

Greatest Hits vol. 1 (2003)
HeadBanger (2004)
Sky Rockers (2007)
Diskografia > Singlet

"Mighty 44" (2002)
"Still Rocking" (2002)
"Push it" (2003)
"Superstar" (2003)
"This love ain't going on" (2004)
"Million Bucks" (2006)
"What's your Number" (2006)
"Same Thing We Believe In" (2007)
"Jump" (2013)
"Wicked" (feat. Jukka Poika) (2014)
"Empire" (2014)
"It's All Bout The Money" (2019)
Aiheesta muualla

Yhtyeen kotisivut (Arkistoitu – Internet Archive)
Mighty 44 Myspacessa (englanniksi)
Bomfunk MC’s ja Rummy Nanji esiintymässä vuonna 2022.
Moskovan metron pommi-iskut 2010

| Moskovan metron pommi-iskut 2010 |
| --- | --- |
 Presidentti Medvedev Lubjankan asemalla pommi-iskujen jälkeen.
Paikka:   Moskova, Venäjä
Kohde:  Moskovan metro
Ajankohta:  29. maaliskuuta 2010  7:56 - 7:57–8:37 - 8:39 (UTC+4)
Iskutyyppi:  itsemurhaisku
Kuolleita:  40
Haavoittuneita:  102 (88 sairaalahoidossa)
Moskovan metron pommi-iskut 2010 tapahtuivat 29. maaliskuuta 2010 Moskovassa. Kaksi itsemurhapommittajaa räjäyttivät itsensä tappaen 40 ihmistä kahdella eri metroasemalla. Ensimmäinen räjähdys tapahtui Lubjankan (ven. Лубя́нка) metroasemalla ja toinen 42 minuuttia myöhemmin Park Kultury (ven. Парк Культу́ры, suom. Kulttuurin puisto) -asemalla. Venäläisten viranomaistietojen mukaan tekijöinä olivat kaksi pohjoiskaukasialaista naista.
Räjähdevöihin kiinnitettyjen  pommien rakennusaineina oli käytetty repiviä metalliosia, esimerkiksi nauloja ja pultteja. Yhdysvallat on tarjonnut Venäjälle apua iskujen tekijöiden kiinni saamiseksi. Venäjän viranomaiset ovat tunnistaneet toisen tekijöistä edellisvuonna kuolleen dagestanilaisen islamistikapinallisen 17-vuotiaaksi leskeksi.
Mikko Wennberg

Mikko Wennberg (s. 26. joulukuuta 1975) on oikeus- ja yhteiskuntafilosofian dosentti (Turun yliopisto), joka on tehnyt pitkän työuran kansainvälisten asiantuntijayritysten johtotehtävissä. Koulutukseltaan Wennberg on valtiotieteiden tohtori. Wennberg on toiminut PwC:llä ryhmänjohtajana liikkeenjohdon konsultointipalveluissa ja toimitusjohtajana Ramboll Management Consultingissa. Ennen näitä tehtäviä hän työskenteli tutkijana ja opettajana Turun yliopistossa  ja ylitarkastajana eduskunnan alaisessa Valtiontalouden tarkastusvirastossa.
Wennberg on toinen Owal Group Oy:n perustajaosakkaista. Vuosina 2013-2021 Wennberg toimi Owal Group Oy:n toimitusjohtajana. Vuoden 2022 alussa hän siirtyi yrityksen hallituksen puheenjohtajaksi.
Wennberg on julkaissut lukuisia oikeus- ja yhteiskuntafilosofiaa sekä hallinnon kehittämistä koskevia artikkeleita ja kirjoja. Hänen väitöskirjansa käsitteli oikeudellisen sääntelyn taloustieteellisiä analyysimalleja (Law & Economics) sopimusoikeudessa.
Mrika

Mrika on Preng Jakovan säveltämä ooppera, jota pidetään ensimmäisenä albanialaisena oopperana. Sen albaniankielinen libretto on Llazar Siliqin käsialaa. Teos kantaesitettiin Shkodërissa vuonna 1958 nelinäytöksisenä versiona, ja nykyisin käytetty kolminäytöksinen versio kantaesitettiin Tiranassa joulukuussa 1959.
Mrika perustuu Jakovan ja Siliqin aiemman yhteistyön tuloksena syntyneeseen kaksikohtauksiseen Dritë mbi Shqipëri -teokseen, joka oli kantaesitetty Tiranassa heinäkuussa 1952.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mrika
Moldovan tasavallan sosialistipuolue

| Moldovan tasavallan sosialistipuolue> Partidul Socialiștilor din Republica Moldova |
| --- | --- |
  
  
  
Perustettu:  29. kesäkuuta 1997
Johto:   Igor Dodon (pj.) 
Ideologia:   demokraattinen sosialismi  venäjä-mielisyys  euroskeptismi 
Poliittinen kirjo:  vasemmisto
Toimisto:  Columna 148, Chișinău, Moldova
Jäsenmäärä:  n. 15 000 (7/2014)
Moldovan parlamentti:  23 / 101
Kotisivu:  socialistii.md
Infobox OKNimi-testi OK: 
Moldovan tasavallan sosialistipuolue (PSRM) (romaniaksi Partidul Socialiștilor din Republica Moldova) on moldovalainen, venäläismielinen puolue. Moldovan tasavallan sosialistipuolueen puheenjohtajana toimii maan aiempi kauppa- ja talousministeri, taloustieteiden tohtori ja Moldovan tullin johtajana kenraalimajurin arvolla työskennellyt Igor Dodon.
Puolueen edeltäjänä oli Moldovan sosialistipuolue (SPM), joka perustettiin 11. elokuuta 1992. Vuoden 1994 parlamenttivaaleihin se osallistui vaaliliitossa, joka sai 28 edustajapaikkaa. Vuosina 1994–1996 SPM oli maansa hallituksessa. Puolue jakaantui kahdeksi ryhmäksi vuonna 1996. Kesäkuussa 1997 perustettiin Eduard Smirnovin, Veronica Abramciucin ja Valentin Krilovin johdolla Moldovan tasavallan sosialistipuolue. Se on rekisteröity 6. elokuuta 1997. Vuosina 2005–2011 puolue tunnettiin nimellä Moldovan sosialistipuolue "Äiti synnyinmaa" (Partidul Socialiştilor din Moldova «Patria-Rodina», PSMPR tai PSRM).
Marraskuun 2014 parlamenttivaalien vaalimainoksia, kuvan alaosassa Moldovan tasavallan sosialistipuolueen Putin-mainos
Moldovan 101 edustajan parlamentissa puolueella oli kaudella 2010–2014 neljän edustajan ryhmittymä, joka syntyi joidenkin, alkujaan Moldovan kommunistipuolueen (PCRM) ryhmään kuuluneiden kansanedustajien erotessa vaalien 2010 jälkeisestä 42 edustajan ryhmittymästä.
Moldovassa järjestettiin parlamenttivaalit 30. marraskuuta 2014. Osa vaaleja edeltäneistä syksyn 2014 mielipidekyselyistä ennakoi puolueen saattavan ylittää parlamenttivaalien kuuden prosentin vaalikynnyksen. Toisten mukaan Moldovan tasavallan sosialistipuolue jäisi vaalikynnyksen alle. Vaalimainoksissa Venäjä-myönteisen, ja Moldovan integroitumista Euraasiaan ajavat sosialistipuolueen edustajat esiintyivät neuvottelupöydässä Putinin kanssa. Venäjän presidentti on avoimesti ilmoittanut tukensa puolueelle.
Itse vaalissa puolue sai yli 20 % äänistä ja nousi suosituimmaksi puolueeksi. Se sai 24 parlamentin 101 paikasta.
Aiheesta muualla

Puolueen verkkosivut (romaniaksi) (socialistii.md)
Tribuna - all about politics (in Moldova) (Arkistoitu – Internet Archive) (englanniksi) (romaniaksi) (venäjäksi) (tribuna.md)
Mies hevosena

| Mies hevosena> A Man Called Horse |
| --- | --- |

Ohjaaja:  Elliot Silverstein
Käsikirjoittaja:  Jack DeWitt
Tuottaja:  Sandy Howard
Säveltäjä:  Leonard Rosenman
Kuvaaja:  Robert B. Hauser
Leikkaaja:  Gene Fowler Jr. (käännä suomeksi) Philip W. Anderson (käännä suomeksi)
Tuotantosuunnittelija:  Philip Barber
Pääosat:  Richard Harris
Valmistustiedot
Valmistusmaa:  Yhdysvallat
Tuotantoyhtiö:  Cinema Center 100 Productions
Levittäjä:  National General Pictures Netflix
Ensi-ilta:  1970
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mies hevosena on (A Man Called Horse) on vuonna 1970 valmistunut yhdysvaltalainen myöhäiswestern, jonka pääosassa nähdään Richard Harris Elliot Silversteinin ohjastamana.
Elokuva herätti ilmestyessään kohua elokuvan sisältämien kidutuspitoisten initiaatioriittien takia.
Juoni

Englantilainen lordi (Harris) joutuu sioux-intiaanien vangiksi, ja nämä kohtelevat häntä kuin hevosta. Hän opettelee näiden kielen ja kulttuurin ja muuttuu muutenkin yhteisön jäseneksi.
Rooleissa

| 0 | 1 | 2 |
| --- | --- | --- |
|  Richard Harris  | … |  John Morgan    |
|  Judith Anderson  | … |  Buffalo Cow Head    |
|  Jean Gascon  | … |  Batise    |
|  Manu Tupou  | … |  Yellow Hand    |
|  Corinna Tsopei  | … |  Running Deer    |
|  Dub Taylor  | … |  Joe    |
|  James Gammon  | … |  Ed    |
|  William Jordan  | … |  Bent    |
|  Eddie Little Sky  | … |  Black Eagle   |
Arvioita

Video-oppaassa vuodelta 1994 Kari Salminen luonnehti elokuvaa autenttisuuttaan mainostavaksi myöhäiswesterniksi, joka sisältää ”karamellikuvia, kansatieteellistä rihkamaa, sadomasokistisia miehuuskokeita ja historian oikolukua yhdessä paketissa”. Hän antoi elokuvalle kolme tähteä viidestä, mikä vastaa sanallista arviota ”hyvä”. Helsingin Sanomien Mikael Fränti kirjoitti: ”Silverstein kehittelee intiaaninäkökulmaa, mutta lopulta kuitenkin valkoinen mies puhdistaa jauhot, ja siouxit kuvataan kasvottomiksi raakalaisiksi.” Hänestä intiaaniyhteisön kuvaus jää pinnalliseksi ja elokuva näyttäytyy väkivaltaisena, jopa vastenmielisenä.
Aiheesta muualla

Mies hevosena Internet Movie Databasessa (englanniksi)
Mies hevosena AllMoviessa. (englanniksi)
Mikko Perkoila

| Mikko Perkoila |
| --- | --- |

Henkilötiedot
Syntynyt: 15. tammikuuta 1950 (ikä 74)
Ammatti:  muusikko, lauluntekijä
Muusikko
Taiteilijanimi:  Mikko Perkoila, Nitro Repo
Aktiivisena:  1970-
Tyylilajit:  pop, rock, folk, blues, lastenmusiikki
Soittimet:  laulu, kitara
Yhtyeet:  Arkiviisu Mikko Perkoila & Kennel Mikko Perkoila & Vinkulelu Mikko Perkoila & Purulevy Repo Bros. Loiskis
Levy-yhtiöt:  Ponsi, Johanna, Pyramid, Megamania Musiikki, Johanna Kustannus, Olarin musiikki, Roima
  [ Muokkaa Wikidatassa ] [ ohje ]  
Mikko Juhana Perkoila (s. 15. tammikuuta 1950 Helsinki) on suomalainen laulaja ja lauluntekijä.
Perkoila oli mukana 1970-luvun poliittisessa laululiikkeessä ja kuului Arkiviisu-yhtyeeseen. Ensimmäisen soololevynsä Perkoila julkaisi vuonna 1980, mistä alkaen hän on ollut ammattimainen esiintyjä. Hän on viime vuosina sekä levyttänyt että esittänyt erityisesti lastenmusiikkia, mutta esimerkiksi Peilikuva hämärtyy vuodelta 2006 on aikuisten levy.
Perkoila asuu Järvenpäässä. Hän harrastaa soittimien rakentelua.
Vuonna 2012 Perkoilalle myönnettiin valtion taiteilijaeläke.
Perkoila keikkailee nykyään kokoonpanojen Kennel, Vinkulevy ja Repo Bros kanssa sekä trubaduurina, Repo Brosissa hän esiintyy taiteilijanimellä Nitro Repo. Hänellä on myös oma musiikkialan yritys Roimamusiikki jonka toimialaa ovat soittimien valmistus ja myynti, äänitetuotanto, ohjelmapalvelut ja kurssitoiminta. Roima on julkaissut Perkoilan soolotuotannon lisäksi myös mm. Koljan levyn ja Jukka Itkosen ensimmäisen sooloalbumin.
Lisäksi Perkoila on satunnaisesti ollut Loiskis-orkesterissa mukana.
Perkoila on tehnyt Arkkiviisun ja oman soolotuotantonsa lisäksi kappaleita myös Sotta & Pytty -yhtyeelle, Tallarille, Andres Loigomille, Uuden Musiikin Orkesterille, Taljankalle, Tapio Aaltoselle, Tapiolan kuorolle ja Samu Stenbergille. Perkoilan lastenlauluista coverversioita ovat tehneet mm. Loiskis ja Fröbelin Palikat; näistä viimeksi mainittu teki esimerkiksi oman versionsa "Savusauna-rockista". Aamun laulut -levyllä vierailivat myös Anna Hänninen ja Tiina Perkoila. Musiikkia on syntynyt myös joihinkin teatteriesityksiin kuten Paras päivä.
Albumeja

Nimismiehen murhe (Ponsi PEALP 21), (1980)
Koira tapaa tuttujaan (Johanna JHN 2073), (1982)
Punikin kirjelaatikko (PERK 1) (kasetti, 1982)
On se ihanaa (Johanna JHN 2502), (1983)
Runokoira Pentti (Megamania MGM 2001), (1985)
Tervetuloa mutanttimaahan (Pyramid RAMI 3011), (1987)
Mukutus & Mikko Perkoila: Kainuu-Suite (KALMA 01),(1989)
Norsujen tanssi (Johanna Kustannus, AMTCD 2030), (1991)
Hiiriä ja ihmisiä (Johanna Kustannus, AMTCD 2056), (1993)
Hienossa seurassa (PERK 2)(kasetti, 1993)
Laiska kottarainen (Olarin Musiikki OM69), (1995)
Aamun laulut (Opetushallitus), (kasetti, 1996)
Rakkain? (Olarin Musiikki OM75),(1996)
Mononen-Mustapää (Roima),(kasetti, 1997)
Sotta ja Pytty (Apa Productions Oy), (1999)
Hyönteiselämää (Olarin Musiikki OMCD 94) (1999)
Aamun laulut 2 (Opetushallitus),(kasetti, 2000)
Aamun laulut 1 & 2 (Opetushallitus), (2000)
Himputti! - Lastenlauluja vuosilta 1982-1991 (Pyramid), (kokoelma, 2000)
Monta hyvää syytä - Lauluja viime vuosisadalta (Johanna), (kokoelma, 2000)
Virtahepo punttisalilla - Aamun laulut 3 (Opetushallitus), (2002)
Sotta & Pytty: Käpyjä kaasarissa (Apa Productions Oy),(2002)
Terveisiä kennelistä (Roima RMCD 002), (2003)
Tekijä Tuntematon: Rakkauden Ovi (Roima RMCD 005), 2005)
Peilikuva hämärtyy (Roima RMCD 007), (2006), aikuisten levy.
Mikko Perkoila & Kennel: Taas ne haukkuu, (Roima RMCD 009), (2006), lastenlevy.
Punikin kirjelaatikko ja muita työväenlauluja, (Roima RMCD 014), (kokoelma, 2009)
Luottamustoimia

Valtion säveltaidetoimikunnan jäsen vuosina 1992–1994 ja jälleen vuodesta 2000.
Taiteen keskustoimikunnan lastenkulttuurijaoston jäsen vuodesta 2004.
Säveltäjät ja sanoittajat ELVIS ry:n johtokunnan jäsen 1995–2000.
PAND – Taiteilijat rauhan puolesta ry:n hallituksen varapuheenjohtaja vuodesta 1996, puheenjohtaja vuonna 2000.
Aiheesta muualla

Wikimedia Commonsissa on kuvia tai muita tiedostoja aiheesta .
Mikko Perkoilan kotisivut.
Mikko Perkoila huvittaa. Ylen Elävä arkisto.
Mikko Perkoilan esitystuotanto Suomen äänitearkistossa (1901–1999)
Mikko Perkoilan sävellystuotanto Suomen äänitearkistossa (1901–1999)
Mikko Perkoilan sanoitustuotanto Suomen äänitearkistossa (1901–1999)
Masayuki Okano

| Henkilötiedot |
| --- | --- | --- |
Syntymäaika: 25. heinäkuuta 1972 (ikä 52)
Syntymäpaikka: Kanagawa, Japani
Pelipaikka: Hyökkääjä
Seurat
| Vuodet | Seura | O (M) |
| 1994-2001 2001-2003 2004-2008 2009 2009-2013 | Urawa Reds Vissel Kobe Urawa Reds TSW Pegasus Gainare Tottori |  |
Maajoukkue
| 1995-1999 | Japani | 25 (2) |
Masayuki Okano (s. 25. heinäkuuta 1972 Kanagawa, Japani) on japanilainen entinen jalkapalloilija.
Jalkapallomaajoukkue

Hän edusti Japanin maajoukkuetta vuosina 1995-1999.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1995 | 3 | 0 |
| 1996 | 11 | 1 |
| 1997 | 5 | 1 |
| 1998 | 5 | 0 |
| 1999 | 1 | 0 |
| Yhteensä | 25 | 2 |
Aiheesta muualla

National Football Teams
Japan National Football Team Database
Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo
Japanin joukkue – Jalkapallon AM-kilpailut 1996
1 Kojima |
2 Yanagimoto |
3 Sōma |
4 Ihara |
5 Omura |
6 Yamaguchi |
7 Honda |
8 Maezono |
9 Takagi |
10 Nanami |
11 Miura |
12 Michiki |
13 Hattori |
14 Okano |
15 Morishima |
16 Saito |
17 Akita |
18 Jo |
19 Shimokawa |
20 Narazaki |
Valmentaja Kamo
Japanin joukkue – Jalkapallon MM-kilpailut 1998
1 Kojima |
2 Narahashi |
3 Sōma |
4 Ihara |
5 Omura |
6 Yamaguchi |
7 Itō |
8 Nakata |
9 Nakayama |
10 Nanami |
11 Ono |
12 Lopes |
13 Hattori |
14 Okano |
15 Morishima |
16 Saitō |
17 Akita |
18 Jō |
19 Nakanishi |
20 Kawaguchi |
21 Narazaki |
22 Hirano |
Valmentaja Okada
Japanin joukkue – Copa América 1999
1 Kawaguchi |
2 Saitō |
3 Sōma |
4 Ihara |
5 Akita |
6 Hattori |
7 Itō |
8 Mochizuki |
9 Yoshihara |
10 Nanami |
11 Lopes |
12 Jō |
13 Fujita |
14 Suzuki |
15 Tasaka |
16 Oku |
17 Morioka |
18 Andō |
19 Miura |
20 Narazaki |
21 Okano |
22 Fukunishi |
Valmentaja Troussier